Meer as 'n muur | SARIE
Meer as 'n muur	deur Anita Rossouw and Lounette Fourie
Self geraamNeem 'n foto van 'n besonderse stillewe en plaas dit in jou geliefkoosde raam. Hang dit teen 'n bypassendemuurbehangsel of muurpapier.
Kies 'n prent waarvan jy hou, of neem self 'n foto met 'n digitale kamera op die hoogste moontlike resolusie. Laat druk by 'n fotowinkel op papier van goeie gehalte en sny dan die prent met 'n kunsmessie om netjies in die raam te pas.
Voltooi dan die raamwerk. Ons het ons gunsteling-prent opgehang teen 'n doek met 'n Ikat-motief (R299) van Woolworths. Blou motiewe soos dié, asook fyn tradisionele Japanse, Indiese en Indonesiese motiewe, is nou oral te sien. (Onthou, die onderneming Fabcote kan vir jou enige materiaal tot muurpapier verwerk.) Ovaalraam (R895), HandMade Framing. Agterste gemmerpot (R89,95), Woolworths, en die twee ander (R375 en R145) van Loft Living. Tafelloper met ronde, geborduurde motiewe (waarop die gemmerpotte staan) (R169), Loads of Living.
Woon-idees-sessie Maart 2009
'Hoort saam Soortgelyke rame wat bymekaarstaan, is altyd treffend.'
'Een kleur Haal ou prente uit die rame, verf hulle en hang in'n patroon waarvan jy hou.'
'Stensilprag Neem 'n stensil met 'n mooi patroon en maak afdrukke in 'n teenstellende kleur as jou muur.'
'Soos nuut 'n Houtkissie waarin 'n geskenk verpak was en raampies wat nutteloos rondlê, kry opnuut 'n lewe.'